

**travel**

**by Sandy Pyretzidou**

|  |
| --- |
| ***\*προτεινόμενο πρόγραμμα***  **ΒΕΛΙΓΡΑΔΙ – ΝΟΒΙΣΑΝΤ**  **ΕΠΑΛ ΒΑΣΙΛΙΚΩΝ 4 ημέρες 5/5 – 8/5** |

**5/5 1η μέρα : ΕΠΑΛ ΒΑΣΙΛΙΚΩΝ – ΒΕΛΙΓΡΑΔΙ (645 χλμ)**

Συγκέντρωση στο ΕΠΑΛ ΒΑΣΙΛΙΚΩΝ, νωρίς το πρωί (περίπου 06.30) και αναχώρηση για το Βελιγράδι . Διέλευση συνόρων, στάση εντός Σκοπίων στην πόλη Κουμανοβο επι της εθνικής οδού και στάση εντός

Σερβίας για ξεκούραση και φαγητό. Άφιξη στο Βελιγράδι, τακτοποίηση στο ξενοδοχείο και στα δωμάτια Στη συνέχεια με τον αρχηγό πρώτη γνωριμία με το κέντρο της πόλης και βόλτα .

**6/5 2η μέρα : ΒΕΛΙΓΡΑΔΙ ξενάγηση - ΜΟΥΣΕΙΟ ΓΙΟΥΓΚΟΣΛΑΒΙΑΣ(ΤΙΤΟ) - ΓΗΠΕΔΟ ΡΑΙΚΟ ΜΙΤΙΤΣ**

Πρωινό και με την τοπική μας ελληνόφωνη ξεναγό ξενάγηση στο Βελιγράδι που θα επισκεφθούμε τον Καθεδρικό ναό του Αγ . Σάββα, η μεγαλύτερη ορθόδοξη Ορθόδοξη Εκκλησία των Βαλκανίων, κτισμένος στο κέντρο του Βελιγραδίου, στη θέση που εικάζεται πως βρισκόταν ο τάφος του Αγίου Σάββα, στον οποίο είναι αφιερωμένος ο ναός . Θα δούμε επίσης την πλατεία Δημοκρατίας, το Εθνικό Θέατρο, το περίφημο αρχοντικό της Πριγκίπισσας Ljubica, τις εκκλησίες Ruzica και Αγία Παρασκευή, το Κοινοβούλιο, το Δημαρχείο, το Εθνικό Μουσείο, το Εθνικό Θέατρο . Στη συνέχεια επίσκεψη και ξεναγήση στο **μουσείο Γιουγκοσλαβίας** και το Μνημειακό κέντρο του Γιόσιπ Μπροζ **Τίτο** αφιερωμένο στο μεγάλο ηγέτη, με το Μαυσωλείο του που ονομάζεται «Σπίτι των Λουλουδιών» . Βρίσκεται στον καταπράσινο λόφο Ντέντινιε που δίνει την εντύπωση ότι … επιβλέπει την πρωτεύουσα της Σερβίας, όπως έκανε ο ίδιος από την κατοικία του . Θα δούμε τους κήπους με τα αγάλματα και έργα τέχνης, το γραφείο του, την πένα που του δώρισε ο Τζον Κένεντι , τη στολή του, κειμήλια και δώρα των αρχηγών ξένων κρατών, περισσότερα από 100 μετάλλια και τιμητικές πλακέτες και την εντυπωσιακή συλλογή από 22.000 σκυτάλες, φωτογραφίες και video. Συνεχίζουμε για ξενάγηση στο σύμβολο της παλιάς πόλης Kalemegdan, το φρούριο– κάστρο της πόλης . που είναι χτισμένο στη συμβολή των ποταμών Δούναβη και Σάβα και χτίστηκε στα χρόνια της Οθωμανικής Αυτοκρατορίας ως οχύρωση για την προστασία από τους εχθρούς, τον Πύργο Nebosja, που ήταν η φυλακή και ο τόπος θανάτου του Ρήγα Φεραίου . Στη συνέχεια παραδουνάβια περιήγηση στην πιο γραφική περιοχή της πόλης Ζέμουν .

Ελεύθερος χρόνος στην πόλη και στην αγορά .

Το απόγευμα επίσκεψη στο γήπεδο Ράικο Μιτιτς του Ερυθρού Αστέρα γνωστό και ως το Μαρακανά του Βελιγραδίου, είναι το μεγαλύτερο στη Σερβία και το 3ο μεγαλύτερο των Βαλκανίων, εδώ θα ξεναγηθούμε στο μουσείο με τα κύπελλα, στο τηλεοπτικό στούντιο, στο κέντρο μέσων ενημέρωσης και στα αποδυτήρια . Επιστροφή στο ξενοδοχείο .

Το βράδυ προτείνουμε έξοδο στην όμορφη μποέμ περιοχή Skadarlija, ιδιαίτερη νότα στην πλακόστρωτη περιοχή δίνουν οι πλανόδιοι μουσικοί, οι οποίοι τραγουδούν παραδοσιακά σέρβικα τραγούδια .



**travel**

**by Sandy Pyretzidou**

**7/5 3η μέρα : ΒΕΛΙΓΡΑΔΙ - ΜΟΥΣΕΙΟ ΤΕΣΛΑ - ΣΡΕΜΣΚΙ ΚΑΡΛΟΒΤΣΙ - ΝΟΒΙΣΑΝΤ (92 + 92 χλμ)**

Πρωινό και **επίσκεψη στο μουσείο του Νίκολα Τέσλα** , αφιερωμένο στον περίφημο εφευρέτη, μηχανικό, φυσικό . Στο μουσείο υπάρχουν χιλιάδες αρχεία, βιβλία, ιστορικά τεχνικά εκθέματα, φωτογραφίες από αντικείμενα, εργαλεία, συσκευές, σχέδια και σκίτσα, έχει καταχωρηθεί από την UNESCO στα μνημεία παγκόσμιας κληρονομιάς σχετικά με την ιστορία του παγκόσμιου ηλεκτρισμού και τεχνολογικών επιτευγμάτων (ξενάγηση με αγγλόφωνα ξεναγό του μουσείου και διαδραστική διάρκειας 45’).

Αναχώρηση για την ημερήσια εκδρομή με την ελληνόφωνη ξεναγό μας . Πρώτη στάση στην πανέμορφη κωμόπολη Σρεμσκι Καρλοβτσι χτισμένη στην όχθη του Δούναβη 8 χλμ . από το Νοβισαντ, θα δούμε τον ορθόδοξο καθεδρικό ναό του Αγίου Νικολάου (1762) και ακριβώς δίπλα τον καθολικό ναό της Αγίας Τριάδας (1768), το παλιό Πατριαρχείο, τη Θεολογική Σχολή, το Δημαρχείο, το επιβλητικό κτίριο του πρώτου γυμνασίου της Σερβίας (1791) και άλλα εξαιρετικά δείγματα ιστορικής αρχιτεκτονικής, ελεύθερος χρόνος στα γραφικά σοκάκια . Συνεχίζουμε για τη γραφική πόλη Νόβι Σαντ, 2η μεγαλύτερη πόλη της Σερβίας, πολιτιστική πρωτεύουσα της Ευρώπης 2021 που αποκαλείται «Αθήνα της Σερβίας» . Ξενάγηση στο κάστρο Πετροβαραντίν, σύμβολο της πόλης λόγω του μεγέθους του λεγεται «Γιβραλταρ του Δούναβη» με υπέροχη θέα από τον Πύργο του ρολογιού, στην πλατεία Ελευθερίας, το Εθνικό Θέατρο, το Δημαρχείο, την καθολική εκκλησία της Πανγαίας και την οδό Δουνάβσκα με τους πεζόδρομους . Ελεύθερος χρόνος στη διάθεσή σας και επίσκεψη σε τοπικό οινοποιείο, δωρεάν ξενάγηση στο χώρο . Επιστροφή στο Βελιγράδι .

Το βράδυ προαιρετική κρουαζιέρα στον ποταμό Σάββα & Δούναβη .

**8/5 4η μέρα : ΒΕΛΙΓΡΑΔΙ - ΝΙΣ - ΕΠΑΛ ΒΑΣΙΛΙΚΩΝ (645 χλμ.)**

Πρωινό, αναχώρηση . Στάση στην ιστορική πόλη Νις, που βρίσκεται στις όχθες του ποταμού Νισάβα . Είναι η τρίτη μεγαλύτερη πόλη της χώρας και είναι γνωστή, καθώς εδώ γεννήθηκε ο Μέγας Κωνσταντίνος . Περιήγηση στην πόλη και μετάβαση στα σύνορα Σερβίας-Σκοπίων .

Με τις απαραίτητες στάσεις καθ’ οδόν φτάνουμε στο σχολείο μας .

***ΣΗΜΑΝΤΙΚΕΣ ΣΗΜΕΙΩΣΕΙΣ – ΕΙΣΟΔΟΙ – ΚΙΝΗΤΑ – ΔΗΝΑΡΙΑ***

\* Μουσείο Γιουγκοσλαβίας (ΤITO) είσοδος 2,5€ το άτομο.

\* Μουσείο NIKOLA ΤESLA 5€ το άτομο.

\* Άγιος Σάββας 2€ το άτομο

\* Φρούριο Kalemegdan και το κάστρο Πετροβαραντίν στο Νόβισαντ δωρεάν .

\* Γήπεδο Ερυθρού Αστέρα είσοδος περίπου 2€

\* Η Σερβία έχει ΔΗΝΑΡΙΟ και θα πρέπει να γίνει συνάλλαγμα ή να χρησιμοποιούνται πιστωτικές κάρτες (με χρέωση προμήθειας) ή REVOLUT χωρίς χρέωση προμήθειας .

\* Τα κινητά θα λειτουργούν μόνο με επιπλέον χρέωση περιαγωγής (δεν είναι δωρεάν) ή δωρεάν μόνο με wifi για μηνύματα . Αγορά κάρτας SIM περιπου 7€ για όλες τις ημέρες ή προαγορά ηλεκτρονικής SIM CARD για χρήση δεδομένων χωρίς τηλεφωνία .

***\* Το προτεινόμενο πρόγραμμα είναι στη διάθεση του σχολείου για οποιαδήποτε αλλαγή σε συνεργασία με το γραφείο.***